John Williams

John Towner Williams (født 8. februar 1932) er én av de mest populære filmmusikkomponistene i underholdningsindustrien. Per 2007 har han mottatt 45 Oscar-nominasjoner, kun slått av Walt Disney.
Williams er best kjent for sine heroiske og majestetiske temaer til eventyr- og fantasy-filmer.  Dette inkluderer også noen av de filmene med størst omsetning i Hollywoods historie, f.eks. Star Wars, Superman, Haisommer, E.T., Raiders of the Lost Ark, Jurassic Park og de tre første Harry Potter-filmene.  Hans tematisk rike og populære musikk til science fiction-filmen Star Wars Episode IV: Et nytt håp, ble i 2005 valgt av American Film Institute som historiens beste filmmusikk.  Hans musikk til Jaws og E.T. fantes også på listen, på henholdsvis 6.- og 14.-plass. Så langt har fem av hans filmer vunnet Oscar.
Hans lange karriere har også inkludert langt mer dramatiske stykker filmmusikk, som Schindlers liste og Redd menig Ryan, samt mer eksperimentelle konsertstykker. Sist i musikken til filmer som München og Memoirs of a Geisha.


== Historie ==
John Williams ble født i Floral Park, New York. I 1948 flyttet familien til Los Angeles, California, der han gikk på North Hollywood High School og senere University of California. Han studerte i tillegg komposisjoner med  Mario Castelnuovo-Tedesco, som forøvrig også lærte opp en annen berømt filmmusikkomponist, nemlig Jerry Goldsmith.
I 1952, ble Williams vervet til militærtjeneste og gikk inn i det amerikanske flyvåpenet, hvor han komponerte og arrangerte musikk for flyvåpenets musikkorps (Air Force Band).  Han ble dimmitert fra tjenesten i 1954, og returnerte til New York.  Like etter begynte Williams på Juilliard School, skolen som blant annet har fostret komponisten Philip Glass og fiolinisten Itzhak Perlman. Sistnevnte var forøvrig støttespiller på en senere CD-utgivelse av Williams, nemlig Cinema Serenada fra 1997. Han studerte piano på skolen, sammen med  Rosina Lhevinne. Han fikk senere jobb som jazz pianist, og jobbet blant annet med komponisten Henry Mancini, blant annet på opptaket av det legendariske Peter Gunn-temaet. 
Williams ble gift med sin første kone, skuespillerinnen Barbara Ruick i 1956, til hennes død i 1974. De hadde tre barn sammen: Jennifer (født 1956), Mark Towner Williams (født 1956) og Joseph (født 1960). Joseph Williams er vokalisten til bandet Toto. Senere giftet Williams seg med Samantha Winslow i 1980


== Filmmusikken ==
Williams flyttet senere til Los Angeles, hvor han startet et engasjement med filmstudioene. Han jobbet som orkestrator for noen av de mest legendariske filmmusikkomponistene i den tiden; Franz Waxman, Bernard Herrmann, og Alfred Newman. Han jobbet også som studio-pianist med komponister som Jerry Goldsmith og Elmer Bernstein. TV-serier skulle dog bli Williams gjennombrudd i Hollywood. Han komponerte musikk til serier som Lost in Space (som "Johnny" Williams) og The Time Tunnel.
På begynnelsen av 1970-tallet etablerte han seg som en komponist for de store filmene, med musikk til filmer som The Towering Inferno, Earthquake, The Poseidon Adventure. I 1974 skulle dog Williams treffe regissøren som han skulle knytte et livslangt samarbeid med. En ung Steven Spielberg ba Williams skrive musikken til hans debut film, The Sugarland Express. Og dermed var et av Hollywoods mest produktive samarbeid i gang. De jobbet også sammen på Spielbergs andre film Jaws (Haisommer) som vel kanskje har resultert i en av de mest gjenkjennelige strofer med filmmusikk, noensinne. De to tonene. Spielbergs vennskap med regissør George Lucas ledet til at Williams ble koblet til Star Wars filmene. Over tredve år etter eksisterer fortsatt alliansen mellom Steven Spielberg og John Williams.  Williams har komponert alt, unntatt to, av Spielbergs filmer. Unntakene er Purpurfargen som Quincy Jones komponerte, og Twilight Zone: The Movie komponert av Jerry Goldsmith.
Williams har blitt nominert til 45 Oscarstatuetter, og han har vunnet fem; for Jaws (Haisommer), Star Wars - Episode IV: A New Hope, E.T., Schindlers liste og for hans arrangement av Spelemann på taket. Han innehar rekorden med flest nominasjoner mottatt i live, som han deler med komponisten Alfred Newman. Han har også spøkefullt sagt at han også innehar rekorden over flest tap, i Oscar sammenheng.
Williams har mottatt 2 Emmys, 7 BAFTAs, 18 Grammys og er innlemmet i American Classical Music Hall of Fame og  Hollywood Bowl Hall of Fame.
Williams ble i 2020 tildelt Fyrstinnen av Asturias' pris for kunst.


=== Høydepunkter i filmmusikkarrieren ===
Filmer Williams har vunnet Oscar for er uthevet.

Daddy-O (1958)
John Goldfarb, Please Come Home! (1965)
Hvordan man stjeler en million (1966)
Valley of the Dolls (1967) Oscar-nominert
A Guide for the Married Man (1967)
Fitzwilly (1967)
The Reivers (1969) Oscar-nominert
Goodbye, Mr. Chips (1969) Oscar-nominert
Storia di una donna (1970)
Jane Eyre (1970)
Spelemann på taket (1971) Oscar-vinner
Images (1972) Oscar-nominert
S.O.S. Poseidon (1972) Oscar-nominert
The Cowboys (1972)
Cinderella Liberty (1973) Oscar-nominert
The Paper Chase (1973)
Tom Sawyer (1973) Oscar-nominert med Robert B. Sherman & Richard M. Sherman
Inferno i flammer (1974) Oscar-nominert
Haisommer (1975) Golden Globe, BAFTA & Oscar-vinner
Family Plot (1976)
The Missouri Breaks (1976)
Star Wars (1977) Oscar-, Golden Globe-& BAFTA-vinner
Nærkontakt av tredje grad (1977) Oscar-nominert
The Fury (1978)
Superman (1978) dobbel Grammy- & Oscar-nominasjonStar Wars Episode V: Imperiet slår tilbake (1980) dobbel Grammy- & Oscar-nominasjon, BAFTA-vinner
Indiana Jones og jakten på den forsvunne skatten (1981) dobbel Grammy- & Oscar-nominasjon
Monsignor (1982)
Yes, Giorgio (1982) Oscar-nominert
E.T. (1982) Golden Globe, Oscar- & BAFTA-vinner
Star Wars Episode VI: Return of the Jedi (1983) Oscar-nominert
Indiana Jones and the Temple of Doom (1984) Oscar-nominert
The River (1984) Oscar-nominert
Space Camp  (1985)
Solens rike (1987) Oscar-nominert, BAFTA-vinner
Heksene fra Eastwick (1987) Oscar-nominert
Den tilfeldige turist (1988) Oscar-nominert
Født 4. juli (1989) Oscar-nominert
Indiana Jones og det siste korstog (1989) Oscar-nominert
Stanley & Iris (1990)
Antatt uskyldig (1990)
Alene hjemme (1990) Dobbelt Oscar-nominert
Hook (1991) Grammy- & Oscar-nominasjon
JFK (1991) Oscar-nominert
Alene hjemme 2, Forlatt i New York (1992)
Far and Away (1992)
Jurassic Park (1993)
Schindlers Liste (1993) Oscar-, Grammy- og BAFTA-vinner
Nixon (1995) Oscar-nominert
Sabrina (1995) Oscar-nominert
Sleepers (1996) Oscar-nominert
Syv år i Tibet (1997)
Amistad (1997) Grammy- & Oscar-nominert
The Lost World: Jurassic Park (1997)
Stepmom (1998)
Redd Menig Ryan (1998) Golden Globe-, Grammy- & Oscar-nominert
Star Wars Episode I:  Den skjulte trussel (1999) Grammy-nominert
Engelen på det syvende trinn (1999) Grammy- & Oscar-nominert
Patrioten (2000)Oscar-nominert
A.I.: Artificial Intelligence (2001) Grammy- & Oscar-nominert
Harry Potter og De vises stein (2001) bobbelt Grammy- & Oscar-nominert
Catch Me If You Can (2002) Oscar-nominert
Star Wars Episode II: Klonene angriper (2002)
Minority Report (2002)
Harry Potter og Mysteriekammeret (2002) Grammy-nominert
Harry Potter og Fangen fra Azkaban (2004) Grammy- & Oscar-nominert
Terminalen (2004)
Star Wars Episode III: Sithene tar hevn (2005) dobbelt Grammy-nominert
Klodenes kamp (2005) Grammy-nominert
Geisha (2005) Golden Globe- og BAFTA-vinner, Oscar-nominert
München (2005) Oscar-nominert
På eventyr med Tintin: Enhjørningens hemmelighet (2011), Oscar-nominert
War Horse (2011), Oscar-nominert
Lincoln (2012), Oscar-nominert
Boktyven (2013), Oscar-nominert
Star Wars: The Force Awakens (2015), Oscar-nominert
Star Wars: The Last Jedi (2017)
The Post (2017), Golden Globe-nominert


=== Musikk komponert for TV ===
For NBC:
NBC News – The Mission
NBC Nightly News
The Today Show
Meet the Press
NBC Sunday Night Football [1]
Amazing Stories
Caravan of Courage: An Ewok Adventure (Temaet fra Return of the Jedi)
Land of the Giants
Lost in Space


== Samarbeidet med Steven Spielberg ==
Williams samarbeid med Steven Spielberg har vært fruktbart. Deres andre prosjekt sammen Haisommer tjente over 300 millioner dollar på kino. Derfra gikk de videre og har gjort over 20 andre prosjekter sammen, som:

Munich
Terminalen
War of the Worlds
The Indiana Jones trilogy:
Raiders of the Lost Ark (1981)
Indiana Jones and the Temple of Doom (1984)
Indiana Jones and the Last Crusade (1989)
E.T. the Extra-Terrestrial
Empire of the Sun
Amistad
Saving Private Ryan
Schindler's List
Jurassic Park og The Lost World: Jurassic Park
Always
Hook
1941
Jaws
The Sugarland Express
Close Encounters of the Third Kind
Catch Me If You Can
Minority Report
AI: Artificial Intelligence
München
På eventyr med Tintin: Enhjørningens hemmelighet
War Horse
Lincoln
The Post


== De olympiske leker ==
Williams har også komponert musikken til fire olympiske leker de siste 26 årene. Dette inkluderer:

"Olympic Fanfare and Theme" – Sommer-OL 1984, Los Angeles
"The Olympic Spirit" – Sommer-OL 1988, Seoul
"Summon the Heroes" – Sommer-OL 1996, Atlanta
"Call of the Champions" – Vinter-OL 2002, Salt Lake City


== Referanser ==


== Eksterne lenker ==
(en) Offisielt nettsted 
(en) John Williams (composer) – kategori av bilder, video eller lyd på Commons 
(en) John Williams (composer) – galleri av bilder, video eller lyd på Commons 
(en) John Williams på Internet Movie Database 
(sv) John Williams i Svensk Filmdatabas 
(da) John Williams på Filmdatabasen 
(da) John Williams på Scope 
(fr) John Williams på Allociné 
(en) John Williams på AllMovie 
(en) John Williams hos The Movie Database 
(en) John Williams hos Internet Broadway Database 
(en) John Williams på Apple Music 
(en) John Williams på Discogs 
(en) John Williams på Discogs 
(en) John Williams på MusicBrainz 
(en) John Williams på Spotify 
(en) John Williams på Last.fm 
(en) John Williams på AllMusic 
(en) John Williams Fan Network
(en) Hollywood Bowl's Hall of Fame
(en) John Williams Music Network
(en) John Williams hos Soundtrackguide.net